عمر امین

عمر امین ہِک پاکستانی بین الاقوامی کرکٹ کھلاڑی ہِن جیہرے 16 اکتوبر 1989ء کوں راولپنڈی، پنجاب، پاکستان وچ پیدا تھئے۔ اُنھاں دا بین الاقوامی کیریئر 2010ء دے ایشیا کپ توں شروع تھیا جݙاں اُوں نے سری لنکا دے خلاف ون ڈے میچ کھیݙیا۔ بعد وچ اُنہیں کوں انگلینڈ وچ تھیوݨ آلی آسٹریلیا دے خلاف ٹیسٹ سیریز کیتے وی ٹیم وچ شامل کیتا ڳیا تے 13 جولائی 2010ء کوں لارڈز دے گراؤنڈ وچ اُوں نے اپݨا پہلا ٹیسٹ میچ کھیݙیا۔

 ابتدائی تے ڈومیسٹک کیریئر: 
عمر امین نے 2001ء وچ یوتھ لیگ کرکٹ کھیݙݨ شروع کیتی۔ بعد وچ اُنہیں کوں پاکستان دی انڈر 19 ٹیم تے پاکستان اے اسکواڈ وچ وی شامل کیتا ڳیا۔ اُوں نیشنل بینک آف پاکستان دی ٹیم دی نمائندگی وی کیتی۔ اپریل 2018ء وچ اُنھیں کوں پاکستان کپ کیتے سندھ دی ٹیم دا کپتان بݨایا ڳیا۔ 2018-19ء دے قائد اعظم ٹرافی وچ اُوہ سوئی سدرن گیس کارپوریشن کیتے سب توں زیادہ رنز بݨاوݨ آلے کھلاڑی ہَن۔

 بین الاقوامی کیریئر: 
عمر امین دے بین الاقوامی کیریئر دا آغاز 2010ء دے ایشیا کپ توں تھیا۔ اُوں نے سری لنکا دے خلاف اپݨے پہلے میچ وچ 7 رنز بݨائے۔ بھارت دے خلاف میچ وچ اُوں نے 5 رنز بݨائے تے ہِک میچ وچ اوہ عجیب طریقے نال رن آؤٹ وی تھئے۔ اُوں نے آسٹریلیا دے خلاف اپݨا ٹیسٹ ڈیبیو کیتا۔ اُوں نے اپݨے ٹی ٹوئنٹی ڈیبیو وچ 47 رنز دی اہم اننگز کھیݙی۔ 2013ء وچ اُنہیں کوں جنوبی افریقہ دے خلاف سیریز کیتے پاکستان اے ٹیم دا کپتان بݨایا ڳیا۔ سابق کرکٹرز اُنہیں کوں پاکستان دا بہترین نوجوان بلے باز سمجھدے ہَن۔ پر جنوبی افریقہ دے خلاف سیریز وچ اُوہ کُجھ خاص کارکردگی نہ ݙکھا سڳے۔ زمبابوے تے سری لنکا دے خلاف ٹی ٹوئنٹی سیریز وچ وی اُنہیں دی کارکردگی چنگی نہ ہئی۔ البتہ زمبابوے دے خلاف ون ڈے سیریز وچ اُوں نے ہِک میچ وچ نصف سنچری بݨائی۔

 ٻیا ڈیکھو 

 بھارت 
 کرکٹ